Ա. Հովսեփյանի կողմից կարևորվել է Հայաստանի Հանրապետության կառավարության, ԱՄՆ կառավարության և ՀՀ-ում ԱՄՆ դեսպանության դերն ու նշանակությունը Կազմակերպության ստեղծման, զարգացման և կայացման հարցում: Նա նաև նշել է, որ կազմակերպությունը, Հայաստանի Հանրապետությունում հանդիսանալով առաջատար դատափորձագիտական կառույց և լինելով ENFSI լիիրավ անդամ, հաշվի առնելով դատափորձագիտական բնագավառի ներկայիս զարգացման միտումները, չսահմանափակվելով ունեցած բավարար գիտագործնական պոտենցիալով և նյութատեխնիկական հագեցվածությամբ, նպատակաուղղված է ձեռնարկել շարունակական բոլոր հնարավոր միջոցները՝ ՀՀ-ում դատափորձագիտական ոլորտի զարգացման և գործունեության պատշաճ մակարդակի ապահովման նպատակով, նպաստելու համար ՀՀ-ում քրեական հետապնդում և արդարադատություն իրականացնող մարմինների կողմից նշանակվող դատական փորձաքննությունների իրականացման պատշաճ որակի և արժանահավատ արդյունքների ապահովմանը: